Source: https://e-juridic.manager.ro/articole/stabilirea-domeniilor-de-activitate-ale-csm-pe-anul-2011-6052.html
Timestamp: 2019-12-08 02:55:01+00:00

Document:
Dialog intre noua conducere a CSM si reprezentanti ai puterilor statului.
Au fost stabilite domeniile de activitate ale CSM pentru anul 2011. Astfel, prioritatile fixate de Consiliul Superior al Magistraturii vor fi: independenta justitiei si cooperarea inter-institutionala; consolidarea si eficientizarea CSM si institutiilor coordonate; eficientizarea activitatii si performanta judiciara a instantelor si parchetelor; transparenta si integritatea; relatia cu UE si organisme internationale; parteneriatul cu societatea civila.
De asemenea, presedintele CSM a informat membrii in legatura cu demersurile noii conduceri in vederea mentinerii unui dialog constant si la nivel inalt intre puterile statului. Astfel, in cursul saptamanii au avut loc o serie de intalniri cu reprezentantii unor inalte autoritati publice si judiciare:
- Luni, 10 ianuarie 2011, presedintele CSM, judecator Horatius Dumbrava si vicepresedintele CSM, procuror George Balan s-au intalnit la sediul Ministerului Public, cu Procurorul general al Parchetului de pe langa Inalta Curte de Casatie si Justitie, doamna Laura Codruta Kovesi.
- Marti, 11 ianuarie 2011, conducerea CSM s-a intalnit cu Presedintele Inaltei Curti de Casatie si Justitie, la sediul acestei instante. La intalnire au participat si membrii colegiului de conducere al instantei supreme.
- Miercuri, 12 ianuarie 2011, a avut loc o intalnire la Palatul Cotroceni cu Presedintele Romaniei, domnul Traian Basescu.
Urmeaza intalniri cu reprezentantii Guvernului Romaniei, ai Senatului si ai Camerei Deputatilor.
Intalnirile se circumscriu obiectivelor Consiliului Superior al Magistraturii de stabilire a unor relatii adecvate, transparente si functionale, in limite constitutionale, cu celelalte puteri ale statului.
A fost anuntata urmatoarea sedinta a Plenului CSM. Aceasta va avea loc marti, 18 ianuarie 2011, si va cuprinde pe ordinea de zi: promovarea in functia de judecator la Inalta Curte de Casatie si Justitie, numirea secretarului general al CSM, insusirea de catre membrii CSM a declaratiei de integritate.
Votati articolul "Stabilirea domeniilor de activitate ale CSM pe anul 2011":
Monitorul Oficial nr. 287 din 28 Aprilie 2015

References: CSM 
 CSM 
 CSM 
 CSM 
 CSM 
 CSM 
 CSM